**Ministru kabineta noteikumu projekta**

„Grozījumi Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts „Grozījumi Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” (turpmāk – Projekts) sagatavots saskaņā ar Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likuma 20.panta 6. un 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai veicinātu Rīgas revitalizāciju, vides kvalitātes uzlabošanos, investīciju piesaistīšanu, uzlabotu nodarbinātību, sociālekonomisko situāciju, kā arī nodrošinātu integrētus ieguldījumus infrastruktūras attīstībā, Partnerības līgumā Eiropas Savienības investīciju fondu 2014. – 2020.gada plānošanas periodam uzsvērta nepieciešamība revitalizēt un attīstīt pilsētas degradētās teritorijas, kurās tiktu atjaunota ekonomiskā un sociālā attīstība un novērsta turpmākā vides un sociālekonomiskā stāvokļa degradācija, to panākot arī ar kultūras un sporta infrastruktūras objektu izveidi un pārbūvi.Darbības programma „Izaugsme un nodarbinātība” paredz, ka Rīgas pilsētas degradētās teritorijas tiks revitalizētas un tiks veicināta teritoriju ekonomiskā un sociālā aktivitāte, novērsta to turpmāka degradācija, rekonstruējot un izveidojot maza mēroga sabiedriskus objektus (piemēram, integrētus kultūras, darījumu tūrisma un sporta objektus), kas kalpos par katalizatoru attiecīgās teritorijas attīstībai, papildinot un veicinot citu, it īpaši privāto, investīciju piesaistīšanu, kā arī veicinās komercdarbību, nodarbinātību un sociālekonomiskās situācijas uzlabošanos attiecīgajās teritorijās. Darbības programma „Izaugsme un nodarbinātība” nosaka, ka tikai maza apjoma kultūras un ilgtspējīga tūrisma infrastruktūra atbilstoši Eiropas Parlamenta un Padomes 2013.gada 17.decembra Regulas  (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi „Investīcijas izaugsmei un nodarbinātībai” un ar ko atceļ Regulu (EK) Nr.1080/2006” (turpmāk – Eiropas Parlamenta un Padomes regula Nr.1301/2013) 3.panta (1) punkta (e) apakšpunktā minētajam var tik atbalstīta veicot ERAF ieguldījumus saskaņā ar Eiropas Parlamenta un Padomes regulas Nr.1301/2013 5.panta (6) punkta (c) apakšpunktam. Atbalsts netiek plānots liela mēroga kultūras un tūrisma infrastruktūras attīstībai, ieguldījumi, kas satur vairākus nelielus objektus infrastruktūrā var tikt atbalstīti kā daļu no plašākas teritorijas attīstības stratēģijas, ieskaitot papildu atbalsta pasākumus, lai maksimāli palielinātu to izaugsmi un radītu darbavietu potenciālu. Tas attiecas, jo īpaši uz ieguldījumiem dabas un kultūras mantojuma saglabāšanai, aizsardzībai un attīstībai (Eiropas Parlamenta un Padomes regulā Nr.1301/2013 noteiktā investīciju prioritāte 6c) teritorijās, kur potenciāls, lai radītu ilgtspējīgu izaugsmi un nodarbinātību, ir augstāks kā vidēji citur. Par ieguldījumiem maza mēroga infrastruktūrā uzskatāmi ieguldījumi, kur kopējās izmaksas nepārsniedz 5 miljonus *euro*. Saskaņā ar darbības programmā „Izaugsme un nodarbinātība” noteikto Ministru kabineta 2016.gada 29.marta noteikumu Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” (turpmāk – MK noteikumi Nr.188) 18.punkts paredz, ka vienai atsevišķai neatkarīgai funkcijai, kas ir izvērtēta atbilstoši specifiskā atbalsta vērtēšanas kritērijam par darbības funkcionālo nodalāmību, maksimālais kopējo izmaksu apmērs vienam šo noteikumu 9.1.3.apakšpunktā norādītajam investīciju objektam nevar pārsniegt 5 000 000 *euro*. Minētais nosacījums ietverts arī 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” (turpmāk – 5.6.1.SAM) projektu iesniegumu vērtēšanas kritērijos.Kultūras ministrija ir saņēmusi Finanšu ministrijas 2016.gada 8.jūlija vēstuli Nr.21-3-01/3666 „Par 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas nosacījumiem”, kurā Finanšu ministrija norāda, ka 2016.gada 22.jūnijā ir saņēmusi Eiropas Komisijas elektronisko vēstuli Nr.2892350 par Eiropas Savienības struktūrfondu un Kohēzijas fonda ieguldījumiem maza mēroga infrastruktūras objektos, kurā norādīts, ka maza mēroga infrastruktūras objekts ir tāds, kura kopējās projekta izmaksas nepārsniedz 5 miljonus *euro*, taču kopējais izmaksu apjoms var tikt palielināts līdz 10 miljoniem *euro*, ja infrastruktūras objekts ir uzskatāms par pasaules mantojumu atbilstoši 1972.gada Konvencijas par pasaules kultūras un dabas mantojuma aizsardzību 1.pantā noteiktajam. Tādejādi infrastruktūras objektam, kas atrodas teritorijā, kura ir iekļauta UNESCO pasaules mantojuma sarakstā, pieļaujama kopējo izmaksu apjoma palielināšana līdz 10 miljoniem *euro*. Ņemot vērā iepriekš minēto, nepieciešams veikt attiecīgus grozījumus MK noteikumu Nr.188 18.punktā attiecībā uz noteikto maksimālo kopējo izmaksu apmēru vienam MK noteikumu Nr.188 9.1.3.apakšpunktā norādītajam investīciju objektam, nosakot, ka maza mēroga infrastruktūras objektu kopējais izmaksu apjoms var tikt palielināts līdz 10 miljoniem *euro*, ja infrastruktūras objekts ir uzskatāms par pasaules mantojumu un saskaņā ar1972.gada Apvienoto Nāciju Izglītības, zinātnes un kultūras organizācijas (turpmāk – UNESCO) Konvenciju par pasaules kultūras un dabas mantojuma aizsardzību atrodas UNESCO „Pasaules mantojuma sarakstā”. Tādejādi infrastruktūras objektam, kas atrodas teritorijā, kura ir iekļauta UNESCO Pasaules mantojuma sarakstā.Lai ieviestu minēto prasību papildus nepieciešams veikt grozījumus 5.6.1.SAM vērtēšanas kritērijos, 5.6.1.SAM projektu iesniegumu vērtēšanas kritēriju piemērošanas metodikā un 5.6.1.SAM projektu iesniegumu vērtēšanas kritēriju piemērošanas metodikas pielikumā.Ar Ministru kabineta 2016.gada 9.februāra rīkojumu Nr.130 „Par konceptuālo ziņojumu „Par Eiropas Savienības fondu darbības programmas „Izaugsme un nodarbinātība” 5.6.1.specifiskā atbalsta mērķa ”Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” ieviešanu”” (turpmāk – MK rīkojums Nr.130) apstiprinātā konceptuālais ziņojums „Par Eiropas Savienības fondu darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” ieviešanu” nosaka, ka darbības programmas „Izaugsme un nodarbinātība” 5.6.1.specifiskais atbalsta mērķis „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” (turpmāk – 5.6.1.SAM) tiks ieviests, revitalizējot Rīgas pilsētas teritorijas un attīstot kultūras un sporta infrastruktūras objektus saskaņā ar 5.6.1.SAM prioritātēm un nodrošinot 5.6.1.SAM rezultatīvo rādītāju sasniegšanu. Lai sekmētu 5.6.1.SAM ieviešanas risinājumu vienotu plānošanas pieeju un iespēju nodrošināt plānoto risinājumu ietekmes uz 5.6.1.SAM mērķiem izsekojamību, pēc vienotas pieejas katrai 5.6.1.SAM ietvaros revitalizējamajai teritorijai jāizstrādā atsevišķa attīstības stratēģija, tādējādi nodrošinot pilnu informāciju par 5.6.1.SAM ietvaros revitalizējamajām teritorijām, attīstāmajiem objektiem un to ietekmi uz 5.6.1.SAM rezultatīvo rādītāju sasniegšanu. Plānots, ka teritoriju attīstības stratēģijas kalpos kā 5.6.1.SAM attīstības plānošanas un uzraudzības instruments, ko Kultūras ministrija izmantos 5.6.1.SAM ieviešanas uzraudzības un kontroles nodrošināšanai.MK noteikumi Nr.188 ietver nosacījumu, ka atbildīgā iestāde veic degradēto objektu un teritoriju atlasi. Katrai revitalizējamai teritorijai izstrādā un apstiprina revitalizējamās teritorijas attīstības stratēģiju, kuru atbildīgā iestāde saskaņo ar Eiropas Komisiju un iesniedz Ministru kabinetā.Ievērojot to, ka Finanšu ministrija 2016.gada 8.jūlija vēstulē Nr.21-3-01/3666 „Par 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas nosacījumiem”, norāda, ka saskaņā ar Finanšu ministrijas diskusijām ar Eiropas Komisiju par 5.6.1.SAM īstenošanu un 2016.gada 12.aprīlī Finanšu ministrijā saņemto Eiropas Komisijas viedokli, Kultūras ministrijai nav jāveic visu 5.6.1.SAM ietvaros plānoto revitalizējamo teritoriju attīstības stratēģiju saskaņošana ar Eiropas Komisiju, kā sākotnēji tika paredzēts. Vienlaikus Finanšu ministrija vērš uzmanību, ka Kultūras ministrijai kā atbildīgajai iestādei par 5.6.1.SAM īstenošanu ir jānodrošina, ka revitalizējamo teritoriju attīstības stratēģijās iekļautie maza mēroga infrastruktūras objekti atbilst visiem darbības programmā „Izaugsme un nodarbinātība” noteiktajiem nosacījumiem, kā arī jānodrošina, ka tiek sasniegti 5.6.1.SAM noteiktie rādītāji. Ņemot vērā iepriekš minēto, nepieciešams veikt attiecīgus grozījumus MK noteikumu Nr.188 5.punktā un vienlaikus ir veikti grozījumi MK rīkojumā Nr.130, svītrojot Kultūras ministrijai kā atbildīgajai iestādei noteikto pienākumu revitalizējamās teritorijas attīstības stratēģijas saskaņot ar Eiropas Komisiju un pagarinot konceptuālā ziņojuma 2.4.nodaļā minēto teritoriju revitalizācijai izstrādāto stratēģiju iesniegšanu līdz 2016.gada 30.septembrim. Tā kā 2016.gada 15.jūlijā tika aktualizētas vadlīnijas Nr. 2.1. „Vadlīnijas attiecināmo un neattiecināmo izmaksu noteikšanai 2014. – 2020.gada plānošanas periodā” (turpmāk – vadlīnijas Nr.2.1.), tad nepieciešams papildināt MK noteikumus Nr.188 ar 30.1punktu par ieķīlāšanas nosacījumiem projekta ietvaros.Projekta īstenošanas laikā projekta iesniedzējam ir tiesības ieķīlāt tā īpašumā esošu nekustamo īpašumu, lai segtu starpību starp projekta ietvaros pieejamo publiskā finansējuma apmēru un nepieciešamo kopējo projekta finansējuma apmēru, ja ķīla nepieciešama kā nodrošinājums kredītiestādes aizdevumam konkrētā projekta līdzfinansējuma nodrošināšanai.  Atbilstoši vadlīniju Nr.2.1. 20.1.apakšpunktam, MK noteikumi Nr.188 jāpapildina ar 30.1 3.punktu, iekļaujot informāciju, ka pirms ieķīlāšanas finansējuma saņēmējs to saskaņo ar sadarbības iestādi, sniedzot izvērtējumu par ieķīlāšanas pamatotību un iespējamiem riskiem, tādējādi nosakot, ka izvērtējumu veic projekta iesniedzējs.Tāpat, atbilstoši vadlīniju Nr.2.1. 20.2.punktam, kas nosaka, ka projektu pēcuzraudzības periodā jaunradītās vērtības var ieķīlāt komercdarbības jomas projektu ietvaros, ja tas ir atrunāts MK noteikumos par SAM īstenošanu, MK noteikumi Nr.188 jāpapildina ar 30.1 4.punktu.Papildus nepieciešams veikt tehniskus precizējumus MK noteikumu Nr.188 45.2., 46.2., 46.4., 49.3.apakšpunktā, ņemot vērā neprecīzās atsauces uz citiem MK noteikumu Nr.188 apakšpunktiem. |
| 3. | Projekta izstrādē iesaistītās  institūcijas | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 5.6.1.SAM ietvaros plānotie projektu iesniedzēji, tajā skaitā Rīgas pilsētas iedzīvotāji, komersanti, viesi un Rīgas pilsētas pašvaldība.  |
| 2. | Tiesiskā regulējuma ietekme uz tautsaimniecību un administratīvo slogu | Pēc Projekta apstiprināšanas būs iespējams palielināt kopējo izmaksu apmēru līdz 10 000 000 *euro* tām infrastruktūras vienībām vai teritorijām, kurās izvietotas infrastruktūras vienības, kas saskaņā ar 1972.gada UNESCO Konvenciju par pasaules kultūras un dabas mantojuma aizsardzību atrodas UNESCO Pasaules mantojuma sarakstā.Administratīvais slogs samazinās, ņemot vērā, ka revitalizācijas teritorijas attīstības stratēģijas nav jāiesniedz Eiropas Komisijā, tādejādi arī paātrinot 5.6.1.SAM ietvaros plānoto projektu uzsākšanu. |
| 3. | Administratīvo izmaksu monetārs novērtējums | Eiropas Savienības fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014. – 2020.gada plānošanas perioda tehniskās palīdzības projekta līdzekļiem. |
| 4. | Cita informācija | Nav |

*Anotācijas III, IV, V un VI sadaļa –**Projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Centrālā finanšu un līgumu aģentūra un potenciālie projektu iesniedzēji (Rīgas pilsētaspašvaldība un valsts akciju sabiedrība „Valsts nekustamie īpašumi”) un Izglītības un zinātnes ministrija kā sadarbības partneris atbildīgajai iestādei 5.6.1.SAM ieviešanā. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija |  Nav |

Kultūras ministre D.Melbārde

Vīza: Valsts sekretārs S.Voldiņš

22.09.2016. 10:43

1 545

K.Sniedze, 67330234

Kitija.Sniedze@km.gov.lv